་ཅི་ཤེས་བྱ། ཐུན་མཚམས་
ཐམས་ཅད་དུ་དཀོན་མཆོག་གི་ ཡོན་ཏན་ཡིད་ལ་དྲན་ པ་དང༌། དེའི་རྗེས་སུ་སློབ་པར་
འདོད་པའི་དྲན་ཤེས་དང་མ་བྲལ་བའི་སྒོ་ནས་འཆད་པར་འགྱུར་བའི་སྐྱབས་འགྲོའི་བསླབ་
བྱ་རྣམས་དང་མ་འགལ་བར་བྱའོ། །སྐྱབས་སུ་སོང་བའི་ཕན་ཡོན་ནི། སྡོམ་པ་ཐམས་ཅད་
སྐྱེ་ བའི་ རྒྱུ་ ཡིན་ པ་ སོགས་ མཐའ་ ཡས་ པ་ གསུངས་ ཏེ། མདོ་ལས། སྐྱབས་ སོང་ བསོད་
ནམས་འདི་ ལ་གཟུགས་མཆིས་ན། །ནམ་མཁའ་བར་སྣང༌འདི༌ཡང༌སྣོད་དུ་ཆུང༌། །ཞེས་
གསུངས་པ་ལྟར་རོ། །སྐྱབས་འགྲོའི་བསླབ་བྱ་ནི། སྤྱིའི་བསླབ་ བྱ་ སྐྱེས་ བུ་ དམ་ པ་ དང་
འགྲོགས་པ་སོགས་དང༌། སོ་སོའི་བསླབ་བྱ་སངས་རྒྱས་ལ་སྐྱབས་སུ་སོང་བས། འཇིག་
རྟེན་པའི་ལྷ་ལ་ཕྱག་མི་བྱ། ཆོས་ལ་སྐྱབས་སུ་སོང་བས་སེམས་ཅན་ལ་གནོད་འཚེ་སྤོང༌།
དགེ་འདུན་ལ་སྐྱབས་སུ་སོང་བས་གྲོགས་མུ་སྟེགས་ཅན་དང་མི་འགྲོགས་པ་རྣམས་ལ་
བསླབ་པར་བྱ་ཞིང༌། གཞན་ཡང་སྲོག་དང་བྱ་དགའི་ཕྱིར་ཡང་དཀོན་མཆོག་མི་སྤོང༌། ན་
ཚ་དང་སྡུག་བསྔལ་ཅི་བྱུང་ཡང་དཀོན་མཆོག་རྒྱབ་ཏུ་བསྐྱུར་བའི་བྱ་བ་མི་བྱེད། ཉལ་བ་
དང་ལྡང་བའི་ཚེ་དཀོན་མཆོག་གི་རྟེན་ལ་ཕྱག་བྱ། །ཁ་ཟས་ཟ་བའི་ཚེ་ཕུད་མཆོད་སོགས་
ལག་ལེན་ལྟར་བྱ། མདོར་ན་དཀོན་མཆོག་ལ་བློ་མ་ཁེལ་བའི་རང་གི་ཕོ་ཚོད་དང༌། གྲུབ་
དུ་རེ་བའི་འདུན་མ་རྣམས་འགྲུབ་པའི་ངེས་པ་མེད་ཅིང༌། གྲུབ་ཀྱང་ནམ་ཕུགས་ལེགས་
པའི་ངེས་པ་མེད་པས་དུས་རྟག་ཏུ་དཀོན་མཆོག་ལ་བློ་གཏོད་པ་གལ་ཆེའོ། །
-618-

གསུང་ངག་སྔོན་འགྲོའི་ཁྲིད་རིམ་སྣང་གསུམ་སྙིང་པོའི་ལེགས་བཤད།
གཉིས་པ་དངོས་གཞི་རང་རང་གིས་དམིགས་པས་ཉམས་སུ་བླང་བ་ལ། ངེས་འབྱུང་
བསྐྱེད་པ་མ་དག་སྣང་བའི་ཁྲིད། །ལྷག་བསམ་བསྐྱེད་པ་ཉམས་ཀྱི་སྣང་བའི་ཁྲིད། །སྤྲོ་བ་
བསྐྱེད་པ་དག་པའི་སྣང་བའི་ཁྲིད། །དེའི་དང་པོ་ལ། ཡིད་འབྱུང་བསྐྱེད་པ་འཁོར་བའི་ཉེས་
དམིགས་ཁྲིད། །བརྩོན་འགྲུས་ རྩོམ་ པ་ དལ་ འབྱོཪ་ རྙེད་དཀའི་ཁྲིད། །བླང་དོར་སྟོན་ པ་
དཀར་ནག་ ལས་ འབྲས་ཁྲིད། །དེའི་དང་པོ་ནི། གཞུང་ལས། སེམས་ཅན་ལ་ ཞེས་ པས་
བསྟན། དེའང་ཐར་པ་བསྒྲུབ་པ་ལ་འཁོར་བ་ལ་ཞེན་པ་བཟློག་དགོས། དེ་བཟློག་པ་ལ་
འཁོར་ བའི་ ཉེས་ དམིགས་ དྲན་ དགོས་ ཏེ། རྗེ་ བཙུན་ རིན་ པོ་ ཆེའི་ མགུར་ ལས། མྱ་
ངན་འདས་པ་སྒྲུབ་པ་ལ། །ཁམས་གསུམ་ལ་ཞེན་པ་སྤང་ཡང་འཚལ། །ཁམས་གསུམ་ལ་
ཞེན་པ་སྤོང་བ་ལ། །འཁོར་བའི་ཉེས་དམིགས་དྲན་ཡང་འཚལ། །ཞེས་སོ། །འོ་ན་འཁོར་
བ་ན་སྐྱོན་ཅི་ལྟ་བུ་ཡོད་ཅེ་ན། མདོ་དྲན་པ་ཉེར་གཞག་ལས། སེམས་ཅན་དམྱལ་བ་དམྱལ་
མེས་ ཉམས། །ཞེས་སོགས་གསུངས་ པ་ ལྟར་ འཁོར་ བ་ ཐམས་ཅད་སྡུག་ བསྔལ་ གྱི་ རང་
བཞིན་
ན་ལས་མ་འདས་པས། དེ་བས་ན་དེ་དག་གི་སྡུག་བསྔལ་བསམ་པ་ལ། སྡུག་བསྔལ་
སྡུག་བསྔལ་བསམས་ལ་སྐྱོ་ཤས་བསྐྱེད། །འགྱུར་བའི་སྡུག་བསྔལ་བསམས་ལ་ཞེན་པ་
སྤོང༌། །འདུ་བྱེད་སྡུག་བསྔལ་བསམས་ལ་ཐར་འདོད་བསྒོམ། །དེའི་དང་པོ་ནི། རྗེ་བཙུན་
གྱི་མགུར་ལས། དང་པོ་སྡུག་བསྔལ་གྱི་སྡུག་བསྔལ་དེ། །ངན་སོང་གསུམ་གྱི་སྡུག་བསྔལ་
ཡིན། །ཞེས་སོགས་དང༌། པྲ་སྟོན་ཞུས་ལེན་ལས་ཀྱང་། སྡུག་བསྔལ་སྡུག་བསྔལ་ངན་སོང་
གསུམ་གྱི་གནས། །མཛེ་ནད་ཤུ་བའི་སྟེང་དུ་རྨ་འབྲས་བཞིན། །ལེགས་པར་བསམས་ན་
བསྲན་པར་ག་ལ་ནུས། །དེ་བསམ་མི་དགེའི་ལས་ལས་ལྡོག་པར་བྱ། །ཞེས་གསུངས་པ་
ལྟར་སྡུག་བསྔལ་གྱི་སྡུག་བསྔལ་ནི་ངན་སོང་གི་སྡུག་བསྔལ་ཡིན་ལ། འདི་བསམ་པ་ལ།
དམྱལ་བ། ཡི་དྭགས། དུད་ འགྲོའི་ སྡུག་ བསྔལ་ བསམ་ པ་ དང་ གསུམ། དང་ པོ་ ལ། གྲང་
དམྱལ་ཚ་དམྱལ་ཉེ་འཁོར་ཉི་ཚེའི་དམྱལ་བ་པའི་སྡུག་བསྔལ་བསམ་པ་དང་གསུམ། དང་
པོ་ལ། ཆུ་བུར་ཆུ་བུར་རྡོལ་བ་ཅན། །ཨ་ཆུ་ཀྱི་ཧུད་སོ་འཐམས་འཐམས། །ཨུཏྤལ་པད་མ་
པད་ཆེར་གས། །ཞེས་པ་ལྟར་བརྒྱད་ལས། དང་པོ་ཆུ་བུར་ཅན་ནི། གང་དུ་སྐྱེ་བའི་གནས་
- 619-

ངག་དབང་ཆོས་གྲགས་ཀྱི་གསུང༌།
་ཐང་
མཐའ་ཐམས་ཅད་གངས་རི་ཆེན་པོའི་ཕྲེང་བས་བསྐོར་བའི་ལྗོངས་འཁྱགས་རོམ་གྱི་ཐ
ཆེན་པོ། སྟེང་ནས་མི་ཟད་པའི་ཁ་བ་བུ་ཡུག་འཚུབ་པའི་གྲང་བའི་རེག་བྱ་རྣོན་པོས་ཉེན་
པའི་གནས་སུ་སྣང་བའི་རྟེན་སྐར་མའི་འོད་ཙམ་ཡང་མེད། དྲོ་བའི་རྟེན་ལྷན་པ་ཚལ་བ་
ཙམ་ལ་ཡང་བརྟེན་པའི་སྐལ་བ་མེད་པར། རང་གི་སྔོན་བྱས་པའི་ལས་ཀྱི་འབྲས་བུ་ཐོག་
ཏུ་སྨིན་པའི་སེམས་ཅན་དམྱལ་བ་པ་དེ་རང་ཉིད་གཅིག་པུ་ལུས་བོང་ཚོད་དང་ལྡན་པའི་
རྫུས་སྐྱེས་སུ་ཀྲོངས་ཀྱིས་སྐྱེས་ཤིང་དེར་གྲང་བའི་རེག་བྱས་བཏབ་པ་ལ་བརྟེན་ནས་ལུས་
ལ་ཆུ་བུར་གྱི་ཚོགས་གྲངས་མེད་པ་འབྱུང་བའོ། །ཆུ་བུར་རྡོལ་བ་ཅན་ནི། དེ་བས་ཀྱང་གྲང་
བའི་རེག་བྱ་ཉིས་འགྱུར་གྱིས་ཆེ་བས་ཆུ་བུར་རྣམས་ཀྱང་བརྡོལ་ཏེ། ཁྲག་དང་ཆུ་སེར་ལ་
སོགས་པ་འཛག་ཅིང་དེའང་ཆབ་རོམ་དུ་གྱུར་པའོ། །དེ་བཞིན་དུ་ཨ་ཆུ་ཟེར་བ་ནི་ཤིན་ཏུ་
གྲང་བའི་སྟོབས་ཀྱིས་ཨ་ཆུ་ཞེས་ངུད་མོའི་སྒྲ་སྙིང་གི་དཀྱིལ་ནས་ཕྱུང་བ་ལྟ་བུ་སྒྲོགས་པའོ། །
ཀྱི་ཧུད་ཟེར་བ་ནི་དེ་བས་ཀྱང་གྲང་བའི་རེག་བྱ་ཆེ་བས་ཀྱི་ཧུད་ཅེས་སྡུག་པའི་ང་རོ་སྒྲོགས་
པའོ། །སོ་འཐམས་འཐམས་པ་ནི། དེ་བས་ཀྱང་གྲང་བའི་རེག་བྱ་ཆེ་བས་སོ་འཐམས་ཤིང་
ལུས་རེངས་པའོ། །ཨུཏྤལ་ལྟར་གས་པ་ནི། དེ་བས་ཀྱང་གྲང་བའི་རེག་བྱ་ཆེ་བས་ལུས་ཀྱི་
ཕྱི་ཤུན་སྔོ་གོག་ཏུ་གྱུར་པ་ཚལ་པར་གས་པའོ། །པདྨ་ལྟར་གས་པ་ནི། ཕྱི་ཤུན་དེ་ཉིད་བུ་
ཡུག་གིས་ ཁྱེར་ནས་ ཤའུ་ སོ་མ་ ལྟར་དམར་ པོར་གྱུར་ པ་དེའང་ ཚལ་ བ་ ཚལ་ བར་ གས་
པའོ། །པདྨ་ལྟར་ཆེར་གས་པ་ནི་ཤའུ་སོ་མ་ལྟར་དམར་པོར་གྱུར་པ་དུམ་བུ་བརྒྱ་སྟོང་ལ་
སོགས་པར་གས་ཏེ་ནང་ཁྲོལ་ཀྱང་ཕྱིར་འཐོན་ཞིང་དེའང་གས་པའོ། །དེ་དག་གི་ཚེ་ཚད་ནི་
མཛོད་ལས། ཏིལ་སྦྱོང་ནང་ནས༌ལོ༌བརྒྱ༌ཞིང༌། །ཏིལ་གཅིག་ཕྱུང་བས་ཟད་གྱུར་པ། །ཆུ་
བུར་ཅན་གྱི་ཚེ་ཡིན་ཏེ། །གཞན་གྱི་ཚེ་ནི་ཉི་ཤུས་བསྒྱུར། །ཞེས་གསུངས་པའི་དོན། ཡུལ་
མ་ག་དྷའི་བྲེ་བོ་ཆེའི་ཏིལ་ཁལ་བརྒྱད་ཅུ་ཡོད་པའི་སྣོད་གཅིག་ནི་ཏིལ་སྦྱོང་གཅིག་ཡིན་ཏེ།
དེ་ནས་མི་ལོ་བརྒྱ་བརྒྱ་ནས་ཏིལ་ཉག་མ་རེ་རེ་ཕྱིར་དོར་བས་ཏིལ་དེ་ཟད་པར་འགྱུར་བའི་
དུས་ཀྱི་མཐའ་ནི་ཆུ་བུར་ཅན་གྱི་ཚེ་ཚད་ཡིན་ལ། གཞན་བདུན་གྱི་ཚེ་ཚད་ནི་སྔ་མ་སྔ་མ་
ལས་ཉི་ཤུ་འགྱུར་ཏེ། མདོ་ལས། ཆུ་བུར་ཅན་གྱི་ཚེ་ཉི་ཤུ་ཇི་ལྟ་བ་བཞིན་དུ་ཆུ་བུར་བརྡོལ་
- 620 -

གསུང་ངག་སྔོན་འགྲོའི་ཁྲིད་རིམ་སྣང་གསུམ་སྙིང་པོའི་ལེགས་བཤད།
བ་ཅན་གཅིག་གོ །ཞེས་པ་ནས་པདྨ་ལྟར་གས་པ་ཉི་ཤུ་ཇི་ལྟ་བ་བཞིན་དུ་པདྨ་ལྟར་ཆེར་
གས་ པ་ གཅིག་ གོ །ཞེས་ གསུངས་ པས་ སོ། ། །དེ་ དག་ གི་ དོན་ བསམ་ ཚུལ་ ནི། སྦྱོར་ བ་
སྐྱབས་འགྲོ་གསོལ་གདབ་སྔར་བཤད་པ་ལྟར་ཚུལ་བཞིན་བྱས་ལ་ཀྱེ་མ་བདག་གིས་ཚེ་
ཐོག་མ་མེད་པ་ནས་ད་ལྟའི་བར་དུ་འཁོར་བ་འདིར་འཁྱམས་འཁྱམས་པ་ལས་སྡུག་བསྔལ་
དཔག་ཏུ་མེད་པ་མྱོང་བར་འགྱུར། སྔོན་ཆད་སྡུག་བསྔལ་མྱོང་བ་ཁོ་ན་ལས་ཕྱིན་ཆད་མྱོང་
བར་མི་འགྱུར་བ་ཞིག་ཡིན་ན་ལེགས་མོད་ཀྱང༌། གཟུང་འཛིན་གྱི་འཁྲུལ་པ་འདི་མ་སངས་
ཀྱི་བར་དུ་རིགས་དྲུག་གི་སྐྱེ་གནས་རྣམས་སུ་རང་དབང་མེད་པར་སྐྱེ་ཞིང་སྐྱེས་ནས་སྡུག་
བསྔལ་གྱི་ཚོར་བ་ གྲངས་མེད་པ་དག་གིས་སྡུག་བསྔལ་བར་གྱུར་ན་བདག་ཇི་ལྟར་བྱ།
དེའི་ནང་ནས་ཀྱང་གྲང་བའི་དམྱལ་བ་རྣམས་སུ་སྐྱེ་བར་གྱུར་ན། གནས་ནི་དེ་ལྟ་བུ། ངོ་བོ་
ནི་དེ་ལྟ་བུ། ཚེ་ཚད་ནི་དེ་ལྟ་བུའོ་སྙམ་དུ་བཤད་མ་ཐག་པ་རྣམས་གསལ་བར་བློ་ཡུལ་དུ་
བྱས་ཏེ། ད་ལྟ་བདག་གིས་མིའི་ཡུལ་གྱི་གྲང་བའི་རེག་བྱ་ཕྲ་མོ་དག་ཉིན་རེ་ཙམ་ཡང་མི་
བཟོད་ན་གྲང་དམྱལ་གྱི་སྡུག་བསྔལ་དེ་ལྟ་བུ་ཐོག་ཏུ་བབས་ན་ཇི་ལྟར་བཟོད། དེ་ལྟ་བུའི་
སྡུག་བསྔལ་བདག་ལ་མི་འབྱུང་བའི་གདེང་ནི་མེད། འབྱུང་བའི་རྒྱུ་ཁོང་ཁྲོ་ནི་ཉིན་ཞག་རེ་
རེའི་ནང་ དུའང་ གྲངས་ མེད་པ་ཞིག་སྐྱེས་ནས་ཡོད། སྡུག་ བསྔལ་ དེ་ ཐོག་ ཏུ་ བབས་ ན་
བསྲན་བཟོད་པའི་གནས་ནི་མི་འདུག་ན་བདག་གིས་བགྱི་བ་ཇི་ལྟར་བགྱིད། དེ་བས་ན་
བདག་གིས་སྡུག་བསྔལ་གྱི་གཉེན་པོ་དམ་པའི་ཆོས་རྣལ་མ་ཞིག་ཅི་ནས་ཀྱང་ཉམས་སུ་
བླང་བར་བགྱིའོ། །དེའང་རྒྱལ་བའི་བསྟན་པ་དང་མཐུན་པ་གསུང་ངག་ རིན་ པོ་ ཆེ་ ལམ་
འབྲས་བུ་དང་བཅས་པའི་གདམས་ངག་འདི་ཉམས་སུ་བླངས་ལ་ཉམས་སུ་མྱོང་ངེས་པ་
ཞིག་བྱ། དེ་ལྟར་དུ་འགྱུར་བཪ་བླ་མ་དང་དཀོན་མཆོག་ མཁྱེན་ ཞེས་ སྙིང་ ཐག་ པ་ ནས་
བསམ། གནས་སྐབས་ཐམས་ཅད་དུ་ཡང་ཆོས་དང་མཐུན་པའི་སྤྱོད་པས་གནས་པར་བྱ་
སྙམ་དུ་བསམ། རྗེས་ནི་དེ་ལྟར་དམ་པའི་ཆོས་བསྒྲུབ་འདོད་ ཀྱི་ བློ་ ཙམ་སྐྱེས་ པ་ ལ་ ཕན་
ཡོན་དཔག་ཏུ་མེད་པ་ཡོད་པས། དེ་ལས་བྱུང་བའི་དགེ་བ་གཞན་གྱི་དོན་དུ་བསྔོ་བ་དང་
སྨོན་ལམ་བྱས་ལ། སྤྱོད་ལམ་ཐམས་ཅད་དུ་ཡང་དྲན་ཤེས་བཞིན་དང་ལྡན་པའི་སྒོ་ནས་
- 621 -

ངག་དབང་ཆོས་གྲགས་ཀྱི་གསུང་།
འཁོར་བ་ལ་ཡིད་འབྱུང་དྲག་པོ་རྒྱུན་ཆགས་སུ་བསྟར་བ་དང༌། ཆོས་དང་མཐུན་པའི་སྤྱོད་
པས་གནས་པར་བྱའོ། །གཉིས་པ་ཚ་དམྱལ་གྱི་སྡུག་བསྔལ་བསམ་པ་ལ། ཡང་སོས་ཐིག་
ནག་བསྡུས་འཇོམས་དང༌། །ངུ་འབོད་ངུ་འབོད་ཆེན་པོ་དང༌། །ཚ་བ་རབ་ཚ་མནར་མེད་
བརྒྱད། །ཅེས་པ་ལྟར་ལས། དང་པོ་ཡང་སོས་ནི། གང་དུ་སྐྱེ་བའི་གནས་ལྕགས་བསྲེགས་
ཀྱི་ས་གཞི་མེ་རབ་ཏུ་འབར་བས་ཁྱབ་པའི་གནས་སུ་རང་གིས་སྔར་བྱས་པའི་ལས་ཀྱི་
འབྲས་བུ་ཐོག་ཏུ་བབས་པའི་སེམས་ཅན་དམྱལ་བ་པ་དེ་ལུས་བོང་ཚོད་ཆེ་བ། ཚ་བསྲན་
དང་འཇིགས་བསྲན་ཆུང་བ་ཞིག་ཏུ་རྫུས་ཏེ་སྐྱེས་ཤིང་སྐྱེས་མ་ཐག་ཡིད་མི་དགའ་ཞིང་ཀྱེ་
མ་བདག་ལ་གནས་འདིར་གཞན་དག་གིས་ཉེར་འཚེ་ཞིག་མ་བྱུང་ན་ལེགས་ཏེ་སྙམ་ པ་
དང༌། གཤིན་རྗེའི་སྐྱེས་བུ་སྟོབས་ དང་ ལྡན་ པ་ མཚོན་ ཆ་ སྣ་ ཚོགས་ ཐོགས་ པ་ འཇིགས་
འཇིགས་ལྟར་འདུག་པ་དག་འོངས་ཏེ། མཚོན་ཆ་རྣམས་ཀྱིས་རྡེག་པ་དང༌། གཅོད་པ་དང༌།
འབིགས་པ་ལ་སོགས་པ་དུ་མ་བྱས་པ་ལ་བརྟེན་ནས་སྡུག་བསྔལ་བཞིན་དུ་མཐར་ཅུང་ཟད་
གཅིག་ཤི་བའམ་བརྒྱལ་བ་ལྟ་བུར་གྱུར་པ་དང༌། ནམ་མཁའ་ནས་ཡང་སོས་པར་གྱུར་ཅིག་
ཅེས་ པའི་ སྒྲ་དང་ རླུང་ ཞིག་ལུས་ལ་ཕོག་པས་ ལུས་སྔོན་བཞིན་དུ་གྲུབ་པར་གྱུར་པ་ལ་
གཤིན་རྗེ་རྣམས་ཀྱིས་སྔར་བཞིན་དུ་འཚེ་བར་བྱེད་པ་དེ་ལྟ་བུའི་སྡུག་བསྔལ་རྒྱུན་མི་ཆད་
པ་ཉམས་སུ་མྱོང་བའོ། །ཐིག་ནག་པ་ནི། གཞན་ཐམས་ཅད་སྔ་མ་བཞིན་ལས་དེར་སྐྱེས་
པའི་དམྱལ་བ་པ་དེའི་ལུས་ལ་གཤིན་རྗེའི་སྐྱེས་བུ་རྣམས་ཀྱིས་ཐིག་ནག་པོ་དུ་མ་བཏབ་སྟེ་
སོག་ལེ་རྣོན་པོ་མེ་འབར་བ་དུ་མ་དག་གིས་འདྲ༌བར༌བྱེད༌ཅིང༌སྟུ་ རེ་རྣོན་པོ་དག་གིས་
གཤོག་པར་ འགྱུར་བའི་སྡུག་བསྔལ་ཉམས་སུ་མྱོང་བ་སྟེ། བཤེས་སྤྲིངས་ལས། ཁ་ཅིག་
སོག་ ལེས་ འདྲ་ སྟེ་ དེ་ བཞིན་ གཞན། །སྟ་རེ་མི་བཟད་རྣོན་པོ་རྣམས་ཀྱིས་གཤོག །ཅེས་
སོ། །བསྡུས་འཇོམས་པ་ནི། དམྱལ་བ་པ་དེ་ལྕགས་བསྲེགས་ཀྱི་ས་གཞིའི་སྟེང་དུ་ཚ་བའི་
རེག་བྱ་མ་བཟོད་དེ། ཕྱོགས་གཞན་ཞིག་ཏུ་འབྲོས་པར་འདོད་པའི་བསམ་པས་ཕྱིན་པ་ན།
རི་ཆེན་པོ་གཡག་དང་མ་ཧེ་ལ་སོགས་པའི་གདོང་པ་འདྲ་བ་དག་འོངས་ཏེ། དེའི་ལུས་ཏིལ་
འཚིར་བ་བཞིན་དུ་ཕྱེ་མར་བྱས་ནས་སླར་རི་གཉིས་ཅུང་ཟད་གྱེས་པར་གྱུར་པ་ན། ལས་ཀྱི་
- 622 -

གསུང་ངག་སྔོན་འགྲོའི་ཁྲིད་རིམ་སྣང་གསུམ་སྙིང་པོའི་ལེགས་བཤད།
དབང་གིས་ལུས་སྔོན་བཞིན་གྲུབ་པ་ལ་རིའི་བར་དུ་བཙིར་བས་སྡུག་བསྔལ་བ་ལས་མ་
ཟད་ཀྱི་བར་དུ་མྱོང་བ་སྟེ། དེ་ཉིད་ལས། ཁ་ཅིག་ཏིལ་བཞིན་འཚིར་ཏེ་དེ་བཞིན་གཞན། །
ཕྱེ་མར་ཞིབ་མོ་བཞིན་དུ་ཕྱེ་མར་བྱེད། །ཅེས་སོ། །ངུ་འབོད་པ་ནི། ལྕགས་ཀྱི་ཁང་པ་ཞིག་
མཐོང་སྟེ། དེར་འབྲོས་པའི་བསམ་པས་ལྕགས་བསྲེགས་ཀྱི་ས་གཞིའི་སྟེང་ནས་ཚ་བའི་
རེག་བྱ་དུ་མ་མྱོང་བཞིན་དུ་སོང་སྟེ་ཁང་པའི་ནང་དུ་སླེབས་པ་ན་དེའི་སྒོ་རང་འགྲིག་ཏུ་གྱུར་
ཏེ་ཕྱོགས་ཀུན་ནས་མེ་འབར་བའི་ནང་དུ་བསྲེགས་པ་ལ་བརྟེན་ནས་ངུད་མོའི་སྒྲ་སྙིང་གི་
དཀྱིལ་ནས་ཕྱུང་བ་ལྟ་བུ་སྒྲོགས་པ་ལས་ཐབས་མེད་པའོ། །ངུ་འབོད་ཆེན་པོ་པ་ནི། གཞན་
སྔར་བཞིན་ལས། · ལྕགས་བསྲེགས་ ཀྱི་ ཁང་ པ་ ཉིས་ རིམ་ དུ་ ཚུད་ དེ་ བསྲེགས་ པའི་ སྡུག་
བསྔལ་ཉིས་འགྱུར་གྱི་ཚ་བས་ངུད་མོའི་སྒྲ་སྔར་བས་ཀྱང་ཆེ་བར་སྒྲོགས་པའོ།
དམྱལ་བ་པ་དེ་གཤིན་རྗེ་རྣམས་ཀྱིས་བཟུང་ནས་ལྕགས་ཀྱི་གསལ་ཤིང་མེ་འབར་བ་འོག་
སྒོ་ནས་བསྣུན་ཏེ་སྤྱི་བོའི་བར་དུ་ཕུག་པས་ཁ་སྣ་ནས་མེ་ལྕེ་ལྷབ་ཀྱིས་འབྱུང་བའོ། །རབ་ཏུ་
།ཚ་བ་པ་ནི།
ཚ་བ་པ་ནི། ལྕགས་བསྲེགས་ཀྱི་གསལ་ཤིང་རྩེ་མོ་གསུམ་པ་འོག་སྒོ་དང་ཕོང་ཚོས་གཉིས་
ནས་བསྣུན་ཏེ་ཕྲག་གོང་གཉིས་དང་སྤྱི་གཙུག་གི་བར་དུ་ཕུག་པས་ཁྲག་དང་ཞག་དང་མེ་ལྕེ་
ལ་སོགས་པ་ཁ་སྣ་རྣམས་ནས་འབྱུང་བ་སྟེ། དེ་ཉིད་ལས། ཁ་ཅིག་ལྕགས་ཀྱི་གསལ་ཤིང་
རབ་འབར་བ། །ཚེར་མ་ཅན་ལ་ཀུན་ཏུ་བརྒྱུད་པར་བགྱིད། །ཅེས་སོ། །མནར་མེད་པ་ནི།
ལྕགས་བསྲེགས་ཀྱི་ཐབ་ཀ་དཔག་ཚད་སྟོང་ཕྲག་ཉི་ཤུ་ཡོད་པའི་ནང་དུ། དམྱལ་བ་པ་དེའི་
ལུས་ཐམས་ཅད